Patrick Curry

Patrick Martin Curry (s. 9. tammikuuta 1996 Schaumburg, Illinois, Yhdysvallat) on yhdysvaltalainen jääkiekkoilija, joka pelaa SM-liigajoukkue KalPassa. Hän on pelipaikaltaan keskushyökkääjä, mutta Curry osaa pelata myös laidassa. == Ura == Curry pelasi Chicago Young Americansin organisaatiossa, kunnes Chicago Steel varasi hänet 122. pelaajana USHL:n varaustilaisuudessa 2013. Curry aloitti kauden 2013–2014 NAHL-junioriliigan Springfield Jr. Falconsissa. Hän pelasi yli piste per peli-tahdillas 25 ottelua tehopistein 12+14=26, joilla Curry oli kauden päätteeksi joukkueen kolmanneksi paras pistemies Trevor Stonen kanssa. Joulukuussa 2013 seura kauppasi hänet USHL-joukkue Chicago Steeliin. Curry pelasi loppukaudella 32 runkosarjaottelua tehopistein 4+9=13. Kaudeksi 2014–2015 hän siirtyi jatkamaan USHL-pelejään Bloomington Thunderiin. Vuodet 2016–2020 Curry kävi Bostonin yliopistoa. Sophomore-vuotenaan 2017–2018 hän voitti Hockey Eastin mestaruuden. Junior-vuotenaan 2018–2019 Curry oli tehoilla 13+13=26 joukkueensa toiseksi paras maalintekijä Joel Farabeen jälkeen ja hän sijoittui sisäisessä pistepörssissä kolmanneksi. Senior- vuotenaan 2019–2020 Curry toimi BU:n kapteenina. Hän oli joukkueen paras maalintekijä ja neljänneksi paras pistemies tehoilla 19+13=32. Curry jakoi koko Hockey Eastin maalipörssin toisen sijan Providencen Tyce Thompsonin, BC:n Logan Hutskon, Northeasternin Tyler Maddenin ja BC:n Alex Newhookin kanssa edellään vain UMassin John Leonard. Hänet palkittiin kauden päätteeksi divisioonan parhaana puolustavana hyökkääjänä. Maaliskuussa 2020 Curry teki kaksivuotisen sopimuksen AHL-joukkue Grand Rapids Griffinsin kanssa. Joulukuussa seura lainasi hänet alustavasti loppukauden 2020–2021 kattavalla sopimuksella Slovakian Extraligan HC 07 Detvaan. Curry pelasi siellä kahdeksan ottelua tehden kaksi syöttöpistettä, kunnes tammikuun lopulla hän palasi Griffinsin vahvuuteen. Curry pelasi koronaviruspandemian lyhentämällä kaudella AHL:ssä 24 runkosarjaottelua tehopistein 4+1=5. Syksyllä 2021 NHL-varaamaton Curry osallistui Detroit Red Wingsin harjoitusleirille. Hän pelasi kaudella 2021–2022 AHL:ssä 29 runkosarjaottelua tehopistein 1+2=3, mutta loppukaudella Curry pelasi myös ECHL-joukkue Toledo Walleyen vahvuudessa viisi runkosarjaottelua tehopistein 5+3=8 ja 21 pudotuspeliottelua tehopistein 7+5=12. Hän eteni joukkueen kanssa aina Kelly Cup-finaaleihin saakka, mutta mestaruuden vei lopulta kuitenkin Florida Everblades otteluvoitoin 4–1. Heinäkuussa 2022 Curry teki vuoden mittaisen ja kaksisuuntaisen AHL-sopimuksen Iowa Wildin kanssa. Hän pelasi siellä kaudella 2022–2023 64 runkosarjaottelua tehopistein 4+6=10 ja kaksi pudotuspeliottelua tehden yhden syöttöpisteen. Syyskuussa 2023 Curry teki vuoden mittaisen sopimuksen AHL-joukkue Coachella Valley Firebirdsin kanssa. Hän pelasi kauden 2023–2024 kuitenkin kokonaan ECHL-joukkue Kansas City Mavericksin vahvuudessa. Curry teki runkosarjassa 72 ottelussa tehot 39+48=87, joilla hän jakoi koko liigan pistepörssin toisen sijan Kalamazoo Wingsin Erik Bradfordin kanssa edellään vain Toledo Walleyen Brandon Hawkins. Curry voitti joukkueen mukana ECHL:n runkosarjan mestaruuden, Brabham Cupin. Pudotuspeleissä hän teki 20 ottelussa tehot 7+9=16. Curry eteni Kavericksin kanssa Kelly Cup-finaaleihin saakka, mutta mestaruuden vei kuitenkin Florida Everblades otteluvoitoin 4–1. Kaudeksi 2024–2025 Curry siirtyi 1+1-vuotisella sopimuksella SM-liigajoukkue KalPaan. Seuran urheilutoimenjohtaja Anssi Laineen mukaan KalPa halusi hänet joukkueeseen jo edellisen kauden siirtotakarajalla. == Pelityyli == KalPan urheilutoimenjohtaja Anssi Laine luonnehti Currya hänen sopimusuutisensa yhteydessä heinäkuussa 2024: == Muuta == Curryn isoveli George pelasi omalla urallaan hyökkääjänä New Yorkin osavaltionyliopiston Cantonin yksikön joukkueessa. == Tilastot == 2013–2014 Springfield Jr. Blues NAHL 25 12 14 26 25 – – – – – Tri-City Storm USHL 32 4 9 13 40 – – – – – 2014–2015 Bloomington Thunder USHL 55 9 11 20 79 – – – – – 2015–2016 Bloomington Thunder USHL 60 17 16 33 76 10 3 3 6 16 2016–2017 Boston Univ. H-East 39 3 8 11 24 – – – – – 2017–2018 Boston Univ. H-East 30 4 6 10 32 – – – – – 2018–2019 Boston Univ. H-East 38 13 13 26 32 – – – – – 2019–2020 Boston Univ. (C) H-East 34 19 13 32 28 – – – – – 2020–2021 HC Detva SloEL 8 0 2 2 22 – – – – – Grand Rapids Griffins AHL 24 4 1 5 31 – – – – – 2021–2022 Grand Rapids Griffins AHL 29 1 2 3 13 – – – – – Toledo Walleye ECHL 5 5 3 8 2 21 7 5 12 10 2022–2023 Iowa Wild AHL 64 4 6 10 16 2 0 1 1 4 2023–2024 Kansas City Mavericks ECHL 72 39 48 87 72 20 7 9 16 18 3 kautta yhteensä AHL 117 9 9 18 60 2 0 1 1 4 1 kausi yhteensä SloEL 8 0 2 2 22 – – – – – 2 kautta yhteensä ECHL 77 44 51 95 74 41 14 14 28 28 == Lähteet == * * * === Viitteet === Luokka:Yhdysvaltalaiset jääkiekkoilijat Luokka:KalPan pelaajat Luokka:Vuonna 1996 syntyneet Luokka:Elävät henkilöt